Referat møte i Læringsmiljøutvalget 17.03.2025

Sak 00/2025: Godkjenning av saksliste og innkalling.
Godkjent.
Sak 00/2025: Godkjenning av referat fra 21.01.2025.
Godkjent.
Sak 1/2025: Kort orientering fra Studentparlamentet om pågående saker/arbeid knyttet til læringsmiljøet v/Lars Solberg.
Studentparlamentet jobber for fullt med planlegging og organisering av UKÆ – studentuka i Halden som gjennomføres i uke 11. Godt billettsalg i år. Viktig å merke seg at det også er åpent for alle, slik at det kan knyttes bånd med lokalbefolkningen.
Sak 2/2025: Kort orientering om pågående arbeid/saker knyttet til læringsmiljøet i UKU og i kollegiet Pro-dekan utdanning v/Kjersti Berggraf Jacobsen
I sist UKU-møte var det tilrettelegging på agendaen, knyttet til prosjektet «Tilrettelegging og inkluderende undervisning», og med spesielt fokus på “Plikten til å tilrettelegge i undervisningen”. UKU ønsker også at LMU setter opp denne tematikken på agendaen igjen.
I Pro-Ut jobbes det med å sluttføre prosjektet ««Kultur for utdanningskvalitet - emnenivå». Det jobbes nå med oppfølging av emneansvarlige som tester ut skjemaene. Kvalitetsrådgiver skal inn på ledermøtene og møte med programansvarlige rundt de nye emneevalueringsskjemaene. Det er avdekket at mange emner ikke greier å følge kvalitetssløyfene, med manglende oppfølging fra emneansvarlig etter at emneevalueringene er meldt inn. Sluttrapport for prosjektet kommer før sommeren. 
Det arrangeres fagdag om tilrettelegging 9. april med to foredragsholdere fra Direktoratet for høyere utdanning og kompetanse (HK-dir).
[bookmark: _Hlk182994540]Sak 10/2024: Kort orientering om opprettede undergrupper i Kompetansenettverket for studenters suksess i høyere utdanning (KNSS), orienteringssak, v/ Solveig Berge
KNSS har opprettet to undergrupper: en for administrativt ansatte som jobber med studiestart, og en for utvalgssekretærer i Læringsmiljøutvalgene. I sistnevnte skal denne gruppen spesielt jobbe med å utvikle et opplæringsprogram for studenter som velges inn i LMU. Dette vil medeiere i nettverket kunne benytte seg av når man skal utvikle/videreutvikle egne opplæringsprogram. Gruppen jobber også med å definere mulige strategier og virkemiddel for å synliggjøre Læringsmiljøutvalgenes arbeid ved eget lærested.
Sak 11/2025: Kort oppsummering og oppfølging rundt fokusområde digitalt læringsmiljø, v/leder.
Saken ble utsatt til neste LMU-møte.
Sak 12/2025: Kort orientering om stilingene for studenter i SiØ - sosiale medier v/Morten Solberg Møller, SiØ.
SiØ har ansatt en studentmedarbeider for å synliggjøre SiØs tilbud i sosiale medier. Personen jobber i tett samarbeid med Studentlivskoordinater og Velferds- og kommunikasjonsansvarlig i SiØ. SiØ ser andre læresteder har stor effekt av dette og håper det kan bidra til synliggjøring av tilbud.
Sak 13/2025: Status planlegging av studiestart og fadderuka 2025, orienteringssak v/Siv Skaarer Hansen og Elise Ager.
Studiestartgruppa er i startgropa på planlegging, men den vil i stor grad bli kjørt på samme som i fjor. Vi ønsker at den løsningen valgte i fjor skal fungere over tid. Arrangementet «Plutselig student» fortsetter, og vi ønsker å benytte de samme lokalene (Blå Grotte og Byparken). Faglig/sosialt opplegg med fag fortsetter som før, men jobber enda mer med å få til en god kommunikasjon med fag for å sørge for at alle studenter kommer til et godt opplegg. Her ønsker vi et enda tettere samarbeid med faglig ledelse for å sikre at det er tett kontakt med faglig linje. Vi ønsker også et tett og godt samarbeid med Fadderuka slik at vi sikrer en sømløs overgang for studenten.
Fadderuka: styret er nesten fulltallig, mangler foreløpig en (aktivitetskoordinator). Har såvidt begynt å planlegge aktiviteter for semesterstart –25. Olympiaden blir værende som aktivitet, ønskelig å gjøre denne større med flere aktiviteter som tar lengre tid å utføre. Barrunden fortsetter også. Det er ellers skjedd endringer i styresammensetning, og det er bl.a. opprettet en markedsføringsenhet med tre studenter som skal jobbe med dette, for å skape mer synlighet rundt fadderuka. Det skal også rekrutteres inn fakultetsfaddere for bedre koordinering. Hele Fadderstyret skal delta på seminar om Lykkepromille. Her blir de også kjent med kunnskapsspillet “Trygg fadder”.
Det er påbegynt et arbeid med å lage “Fadderhåndbøker”: En generell til fadderne, og en mer detaljert til Fadderstyret. 
Sak 13/2025: Status for mentorordningen God start, orienteringssak v/Solveig Berge, koordinator for God start, 20 min
Koordinator for mentorordningen orienterte om status for mentorordningen, som er en faglig-sosial møteplass for nye studenter ved utvalgte studieprogram ved HiØ. God start viser god utvikling, og utvider i studieåret 2025/2026 med flere studieprogram i ordningen. Det er rekruttert nye mentorer for neste studieår, totalt 21 mentorer, som starter opplæringen sin i april. 

Sak 15/2025: Fokusområde: Kultur for attraktiv campus og levende studentbyer, gruppearbeid, v/ Lars Solberg.
I sin årsplan har LMU definert fire fokusområder hvor Kultur for attraktiv campus og levende studentbyer er vårt siste fokusområde. Det ble kort orientert om oppfølgingspunkt fra samarbeidsmøtet mellom SiØ, SPiØ og HiØ 19.2 - 20.2. Her ble det blant annet trukket frem at det er ønskelig at LMU bidrar med innspill/idéutvikling til hvordan det kan skapes flere sosiale soner for studenter på campus.
LMU jobbet med gruppearbeid, med oppgavetekst: “Beskriv din(e) drømmesone(r) på campus”. Gruppene kom frem til følgende:
Gruppe 1: (Rolf-Eirik, Jonatan, Tone, Morten, Soad)
· H2 – forslag: studieveiledere kan sitte i H2, istedenfor forskning, for å komme tettere på der studentene er. 
· Permanente arealer for gjenbruksmarked. 
· Studentsamfunnene må få bedre lokaler/arealer for mer synlig tilstedeværelse. 
Gruppe 2: (Elise, Anita, Kasper, Ingrid, Kjersti​)
· Galleriet i Fredrikstad: gjøre om dette til en sosial sone med møbler som kan flyttes på (lignende H2) - ha med bordtennisbord. 
· Kantina Fredrikstad: nye møbler, planter - gjøre det mer attraktivt å være der. 
· Atriene i Halden: sette ut flere utemøbler, ha tak over – bruke disse til og for studentene 
Gruppe 3: (Lars, Susanne, Anne-Lise, Solveig)
· Kantina Fredrikstad: må rustes opp med bedre møbler, sosiale soner, et shufflebord e.l., åpne en trapp ned til N3? Utnytte arealene bedre med mer fleksible møbler for spontane aktiviteter. 
· Biblioteket i Fredrikstad: ruste opp med nye møbler og skape hyggelige sosiale soner. 
· Bibliotektaket i Halden: skape et hyggelig hagemiljø med hyggeligere møbler. 
· Aud6: endre navnet? Mer fleksible møbler som gir mer muligheter for ulike aktiviteter. For en mer livlig studentkro.

Sak 16/2025 Studentombudets årsrapport, orienteringssak v/Aina Karlstad, Studentombud.
Antall henvendelser er likt fra tidligere år, men noe variasjon i hvor sakene kommer fra. Fremhevede områder:  
Praksis: et område hvor studenters rettsikkerhet settes på prøve. Dette er et område som også fremheves av andre Studentombud og NOKUT. Mye av dette handler om studentenes prestasjon i praksis. Studenter opplever dette som et vanskelig område og at de ikke blir tilstrekkelig lyttet til. Anbefaling at HiØ ser på kommunikasjonsflyten med student og praksissted. 
Det har vært en jevn økning i skikkethetssaker. HiØ har opprinnelig mer enn en 100 % stilling til skikkethet, men pr. i dag er det kun en operativt 100 % stilling. Fra 1. januar 2025 er det kun er en 100 % stilling som skikkethetsansvarlig, mot 170 % vårsemesteret 2024. Studentombudet er enig med de skikkethetsansvarlige i at dette ikke er ideelt og viser her til at en skikkethetsprosess er svært krevende for studenter og stå i, og den skal følge forvaltningslovens bestemmelser knyttet til utredning og frister. Studentombudet håper derfor at høgskolen er særlig oppmerksom på dette og at det ikke blir en varig løsning
Tilrettelegging: det er behov for mer konkrete institusjonelle retningslinjer for tilrettelegging for studenter.  Det skal være rom for individuelle løsninger, men det bør komme flere retningslinjer.

